Maria Thorisdottir

Maria Thorisdottir (født 1993) er en norsk fotballspiller som spiller for Klepp. 

Før hun bestemte seg for å satse for fullt på fotballen spilte hun også håndball i Eliteserien for Sola og Stabæk. 

 Karriere 
Thorisdottir var et talent i både fotball og håndball i ung alder. Hun startet fotballkarrieren i Klepp, og debuterte i Toppserien i 2010. Etter å ha slitt med jumper's knee-skade, valgte hun etter U20-VM 2012 i Japan å legge opp i en alder av 19 år. 

Etter å ha gitt seg med fotball valgte hun å satse på håndballen igjen og i 2013 signerte hun for Stabæk i Eliteserien i Håndball. Vedvarende skader og manglende motivasjon gjorde at hun ville tilbake til fotballbanen igjen. Hun uttalte at hun gledet seg mer til fotballoppvarmingen enn håndballtreningen.

I 2014 bestemte hun seg for å returnere til fotballen å begynte å trene med Klepp igjen. I august 2014 gjorde hun comeback i en cupkamp mot Arna-Bjørnar, to år etter hun sist spilte en fotballkamp. Etter å ha kommet i gang med fotballen igjen gikk det fort før hun i mars 2015 fikk debuten på det norske A-landslaget. Under ett år etter at hun gjorde comeback på fotballbanen ble hun tatt ut i den norske troppen til VM i Canada 2015.

I august 2015 ble hun skadet igjen da hun ble stemplet i venstrefoten i kamp. Det viste seg etter hvert at skaden var mer alvorlig enn først antatt og kunne være karrieretruende. Thorisdottir mistet hele 2016-sesongen grunnet skaden. 

Thorisdottir kom sterkt tilbake på fotballbanen i 2017 og ble tatt ut i den norske troppen til EM i Nederland 2017. I september 2017 signerte hun for den engelske storklubben Chelsea. Der var hun en del av det beste laget i England over flere år. I oktober 2018 fikk hun en hjernerystelse som holdt henne ute av spill over så lang tid at det var fare for at VM i Frankrike sommeren 2019 ville ryke. Men Thorisdottir slo tilbake og ble kåret til banens beste flere ganger.

Etter å ha slitt med spilletid i Chelsea ble det i januar 2021 kjent at hun meldte overgang til Manchester United.. I 2022 ble hun igjen tatt ut i landslagstroppen til EM i England.

 Annet 
Maria er datter av trener for det norske kvinnelandslaget i håndball, Thorir Hergeirsson.

 Referanser 

 Eksterne lenker 


Kategori:Norske fotballspillere
Kategori:Norske damelandslagsspillere i fotball
Kategori:Fotballspillere for Klepp IL
Kategori:Fotballspillere for Chelsea FC (kvinner)
Kategori:Fotballspillere for Manchester United WFC
Kategori:Fotballspillere for Brighton & Hove Albion WFC
Kategori:Fotballspillere for SK Brann Kvinner
Kategori:Spillere i VM i fotball for kvinner 2015
Kategori:Spillere under EM i fotball for kvinner 2017
Kategori:Spillere i VM i fotball for kvinner 2019
Kategori:Spillere under EM i fotball for kvinner 2022
Kategori:Norske fotballspillere i England
Kategori:Norske fotballspillere i Frankrike
Kategori:Spillere i Women’s Super League